Eques pelle pantherina indutus
Eques pelle pantherina indutus (titulo Georgico ვეფხისტყაოსანი Vepkhist'q'aosani) carmen est epicum Siotae Rustaveli, litterarum Georgicarum opus celeberrimum. Annis a 1189 ad 1212 compositum esse videtur. De amore Tariel equitis poema narrat permultasque alias historias continet. Versus carminis est shairi, versus Georgianus sedecim syllabis, qui in strophas quattuor versuum congeritur. Plus quam 1500 strophas poema habet (in editione Brosset(fr) strophas 1637). In multis linguis conversum est. Versiones Russicae a Constantino Balmont, Nicolao Zabolockij aliisque factae sunt.